title: 2012/245/EU: A Tanács határozata ( 2012. április 26. ) a Gazdasági és Pénzügyi Bizottság alapszabályának felülvizsgálatáról

text:
               8.5.2012

               HU

               Az Európai Unió Hivatalos Lapja

               L 121/22

         A TANÁCS HATÁROZATA
   (2012. április 26.)
   a Gazdasági és Pénzügyi Bizottság alapszabályának felülvizsgálatáról
   (2012/245/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 242. cikkére,
   tekintettel az Európai Bizottság véleményére,
   mivel:

               (1)

               Az Európai Közösség létrehozásáról szóló szerződés 114. cikke (2) bekezdésének megfelelően Gazdasági és Pénzügyi Bizottság (a továbbiakban: „bizottság”) felállítására került sor 1999. január 1-jén.

               (2)

               A Tanács 1998. december 21-én elfogadta a Gazdasági és Pénzügyi Bizottság összetételére vonatkozó részletes rendelkezésekről szóló 98/743/EK határozatot (1).

               (3)

               A Tanács 1998. december 31-én elfogadta a Gazdasági és Pénzügyi Bizottság alapszabályának elfogadásáról szóló 1999/8/EK határozatot (2); a 2003. június 18-i 2003/476/EK tanácsi határozat (3) felülvizsgálta az alapszabályt annak érdekében, hogy a bizottság tíz tagállam 2004. május 1-jei csatlakozását követően is hatékonyan tudja folytatni a munkáját.

               (4)

               Azon tagállamok állam-, illetve kormányfői, amelyek pénzneme az euro, 2011. október 26-án kijelentették, hogy az eurocsoportról szóló 14. jegyzőkönyv 1. cikkében említett, a Bizottság képviselőiből és a pénznemként az eurót használó tagállamok pénzügyekért felelős minisztereinek képviselőiből álló előkészítő szerv (az eurocsoport üléseit előkészítő munkacsoport) elnöke egy a feladatait teljes munkaidőben ellátó elnök lesz. Az e hivatal betöltésére kinevezett személy következésképpen megszűnik a nemzeti közigazgatás tisztviselőjének lenni, és őt az uniós intézmények alkalmazzák.

               (5)

               Azon tagállamok állam-, illetve kormányfői, amelyek pénzneme az euro, 2011. október 26-án kijelentették, hogy a Tanács és a bizottság munkáját segítő jelenlegi adminisztratív struktúrák, azaz a Tanács Főtitkársága és a Gazdasági és Pénzügyi Bizottság Titkársága, – a bizottság/az eurocsoport üléseit előkészítő munkacsoport elnökének irányítása mellett – megfelelő támogatást nyújtanak majd az euroövezeti csúcstalálkozó elnökének és az eurocsoport elnökének.

               (6)

               A bizottság számára lehetővé kell tenni, hogy az elnökét a legjobb képzettséggel rendelkező jelöltek közül választhassa ki, az eurocsoport üléseit előkészítő munkacsoport elnökét is beleértve.

               (7)

               A bizottság alapszabályát ennek megfelelően módosítani kell,

         ELFOGADTA EZT A HATÁROZATOT:
   1. cikk
   A Gazdasági és Pénzügyi Bizottságnak a 2003/476/EK határozat által módosított 1999/8/EK határozat mellékletében meghatározott alapszabálya helyébe az e határozat mellékletében meghatározott szöveg lép.
   2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Luxembourgban, 2012. április 26-án.

            a Tanács részéről

            az elnök

         M. BØDSKOV

      (1)  HL L 358., 1998.12.31., 109. o.

      (2)  HL L 5., 1999.1.9., 71. o.

      (3)  HL L 158., 2003.6.27., 58. o.

      MELLÉKLET

            „A GAZDASÁGI ÉS PÉNZÜGYI BIZOTTSÁG ALAPSZABÁLYA
            1. cikk
            A Gazdasági és Pénzügyi Bizottság (bizottság) ellátja az Európai Unió működéséről szóló szerződés 134. cikkének (2) és (4) bekezdésében leírt feladatokat.
            2. cikk
            A bizottság, többek között:

                        —

                        konzultációs céllal megkereshető azon döntéshozatali eljárásokban, amelyek a gazdasági és monetáris unió harmadik szakaszának árfolyam-mechanizmusára vonatkoznak,

                        —

                        a Szerződés 240. cikkének sérelme nélkül előkészítheti a Tanács vizsgálatait az euro árfolyamának alakulásával kapcsolatban,

                        —

                        biztosíthatja azon kereteket, amelyek között a Tanács és az Európai Központi Bank (EKB) párbeszédét elő lehet készíteni és minisztériumi, nemzeti központi banki, bizottsági és EKB vezető tisztségviselői szinten le lehet folytatni.

                  3. cikk
            A bizottság tagjai és póttagjai feladataik végzése során az Unió általános érdekeinek szem előtt tartásával járnak el.
            4. cikk
            A bizottság az elnök irányítása mellett két felállásban ülésezik: vagy a közigazgatás, a nemzeti központi bankok, a Bizottság és az EKB képviselőiből kiválasztott tagok, vagy a közigazgatás, a Bizottság és az EKB képviselőiből kiválasztott tagok összetételében. Teljes ülés esetén a bizottság rendszeresen felülvizsgálja azon ügyek listáját, melyek tárgyalásakor a nemzeti központi banki tagok részvétele az ülések során elvárt.
            5. cikk
            A bizottság egyszerű többséggel fogadja el a véleményeket, beszámolókat és közleményeket, amennyiben azok szavazást igényelnek. A bizottság minden egyes tagja egy szavazattal rendelkezik. Ha azonban olyan kérdésben történik tanácsadás vagy véleménynyilvánítás, amelyről a Tanács a későbbiekben határozatot hozhat, a központi bankokat képviselő tagok – amennyiben jelen vannak – és a Bizottságot képviselő tagok teljes mértékben részt vehetnek a vitában, de nem vehetnek részt a szavazásban. A bizottság beszámol a vita során kifejtett kisebbségi vagy eltérő véleményekről is.
            6. cikk
            A bizottság az elnökét – tagjai többségi szavazatával – kétéves időszakra választja meg; a kétéves időszak megújítható. Elnöknek megválaszthatók a bizottság azon tagjai, akik a nemzeti közigazgatásban magas beosztású tisztviselők, valamint az eurocsoportról szóló 14. jegyzőkönyv 1. cikkében említett azon előkészítő szerv (az eurocsoport üléseit előkészítő munkacsoport) elnöke, amely a Bizottság képviselőiből és azon tagállamok pénzügyekért felelős minisztereinek képviselőiből áll, amelyek pénzneme az euro.
            Amennyiben a bizottság elnöke a bizottság valamely nemzeti közigazgatásból származó tagja, a szavazati jogát póttagjára ruházza át.
            7. cikk
            Akadályoztatása esetén feladatainak ellátásában az elnököt a bizottság alelnöke helyettesíti. Az alelnököt a bizottsági tagok többsége kétéves időszakra választja meg a bizottsági tagok közül. Alelnöknek a nemzeti közigazgatásban magas beosztású tisztséget viselő bizottsági tagok vagy az eurocsoport üléseit előkészítő munkacsoport elnöke választhatók meg, kivéve, ha az utóbbit választották meg a bizottság elnökének.
            8. cikk
            Ha az eurocsoport üléseit előkészítő munkacsoport elnöke nem a bizottság elnöke, részt vehet a bizottság ülésein és a vitákban, kivéve, ha a bizottság eltérően határoz.
            Amennyiben a bizottság másként nem határoz, a póttagok részt vehetnek a bizottság ülésein. A póttagok szavazati joggal nem rendelkeznek. A bizottság eltérő döntése hiányában a póttagok a vitákban nem vesznek részt.
            Az a bizottsági tag, aki nem tud részt venni a bizottság ülésén, funkcióit átruházhatja a póttagok egyikére vagy egy másik tagra. Erről a bizottság elnökét és titkárát az ülést megelőzően írásban értesíteni kell. Kivételes körülmények között az elnök elfogadhatja a helyettesítés egyéb módját is.
            9. cikk
            A bizottság póttagjait, illetve albizottságokat vagy munkacsoportokat bízhat meg egyes kérdések tanulmányozásával. Ezekben az esetekben az elnöki feladatokat a bizottság által kijelölt bizottsági tag vagy póttag látja el. A bizottság tagjai, póttagjai, albizottságai, vagy munkacsoportjai szakértőket is segítségül hívhatnak.
            10. cikk
            A bizottságot az elnök hívja össze saját kezdeményezésére, illetve a Tanács, a Bizottság, vagy legalább négy bizottsági tag kérésére.
            11. cikk
            A bizottságot az elnök képviseli; így különösen, a bizottság felhatalmazhatja az elnököt, hogy a bizottsági megbeszélésekről tájékoztatást adjon, és szóban magyarázatot fűzzön a bizottság által kidolgozott véleményekhez és közleményekhez. Az elnök feladata a kapcsolattartás a bizottság és az Európai Parlament között.
            12. cikk
            A bizottság tevékenysége nem nyilvános. Ugyanezen szabály vonatkozik a póttagok, az albizottságok és a munkacsoportok tevékenységére is.
            13. cikk
            A bizottság munkáját a titkár irányítása alatt álló titkárság segíti. A titkárról és a titkárság személyi állományáról a Bizottság gondoskodik. A titkárt a bizottsággal történő egyeztetést követően a Bizottság nevezi ki. A titkár és a titkárság a bizottság útmutatásai alapján látja el a bizottság által megszabott feladatokat.
            A bizottság kiadásait a Bizottság költségvetési előirányzatai tartalmazzák.
            14. cikk
            A bizottság maga állapítja meg eljárási szabályzatát.”


title: 2010/430/CFSP: A Tanács 2010/430/KKBP határozata ( 2010. július 26. ) a tömegpusztító fegyverek elterjedése elleni EU-stratégia végrehajtását támogató, nonproliferációval foglalkozó független szellemi műhelyek európai hálózatának a létrehozásáról

text:
               4.8.2010

               HU

               Az Európai Unió Hivatalos Lapja

               L 202/5

         A TANÁCS 2010/430/KKBP HATÁROZATA
   (2010. július 26.)
   a tömegpusztító fegyverek elterjedése elleni EU-stratégia végrehajtását támogató, nonproliferációval foglalkozó független szellemi műhelyek európai hálózatának a létrehozásáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 26. cikke (2) bekezdésére és 31. cikke (1) bekezdésére,
   mivel:

               (1)

               Az Európai Tanács 2003. december 12-én elfogadta a tömegpusztító fegyverek elterjedése elleni EU-stratégiát (a továbbiakban: EU WMD stratégia), amelynek III. fejezete tartalmazza az ilyen fegyverek elterjedése elleni küzdelem érdekében az Unióban és a harmadik országokban egyaránt meghozandó intézkedések listáját.

               (2)

               Az Unió az EU WMD stratégiát aktívan végrehajtja, és érvényt szerez az annak III. fejezetében felsorolt intézkedéseknek, például a szükséges struktúrák kialakításával az Unión belül.

               (3)

               A Tanács 2008. december 8-án következtetéseket fogadott el és elfogadta „A tömegpusztító fegyverek és hordozóeszközeik elterjedése elleni küzdelemre irányuló európai uniós fellépés új irányai” (a továbbiakban: „A fellépés új irányai”) című dokumentumot, amely szerint a tömegpusztító fegyverek elterjedése továbbra is az egyik legnagyobb biztonsági kihívást jelenti, és a nonproliferációs politika a közös kül- és biztonságpolitika lényeges részét képezi.

               (4)

               A fellépés új irányai című dokumentumban a Tanács felhívja a hatáskörrel rendelkező tanácsi formációkat és szerveket, valamint a Bizottságot, más intézményeket és a tagállamokat, hogy az említett dokumentum alapján tegyenek konkrét végrehajtási intézkedéseket az abban foglalt célkitűzések 2010 végéig történő megvalósítása érdekében.

               (5)

               „A fellépés új irányai” című dokumentumban a Tanács hangsúlyozza, hogy a proliferáció elleni uniós fellépés számára előnyös lehet, ha azt egy olyan nem kormányzati nonproliferációs hálózat támogatja, amely összekapcsolja az Unió stratégiai területeire szakosodott külpolitikai intézményeket és kutatóközpontokat, miközben épít a már létező hasznos hálózatokra. Ez a hálózat kiterjeszthető lenne olyan harmadik országbeli szervezetekre, amelyekkel az Unió konkrét nonproliferációs párbeszédet folytat.

               (6)

               Az Európai Tanács 2005. december 15–16-án elfogadta a kézi- és könnyűfegyverek, valamint az azokhoz szükséges lőszerek tiltott felhalmozása és kereskedelme elleni küzdelmet célzó uniós stratégiát (a továbbiakban: EU SALW stratégia), amely meghatározza a kézi- és könnyűfegyverek (SALW) területére vonatkozó uniós fellépés irányvonalait. Az EU SALW stratégia szemlélete szerint a kézi- és könnyűfegyverek, valamint az azokhoz szükséges lőszerek tiltott felhalmozása és kereskedelme komoly veszélyt jelent a békére és a nemzetközi biztonságra.

               (7)

               Az EU SALW stratégia egyik célkitűzése a hatékony többoldalúság fokozása a kézi- és könnyűfegyverek, valamint az azokhoz szükséges lőszerek kínálata és destabilizáló terjedése elleni nemzetközi, regionális, valamint az Unión és tagállamain belüli mechanizmusok kifejlesztése érdekében,

         ELFOGADTA EZT A HATÁROZATOT:
   1. cikk
   (1)   A hatékony többoldalúság, a megelőzés és a harmadik országokkal folytatott együttműködés elvén alapuló EU WMD stratégia fokozott végrehajtásához való hozzájárulás céljából nonproliferációval foglalkozó független szellemi műhelyek európai hálózata jön létre az alábbi célok előmozdítása érdekében:

               a)

               a politikai és a biztonsági vonatkozású párbeszéd, valamint a tömegpusztító fegyverek és hordozóeszközeik elterjedése elleni küzdelemre irányuló intézkedéseknek a civil társadalom és különösen a szakértők, a kutatók és a tudományos körök általi hosszú távú megvitatásának ösztönzése;

               b)

               lehetőség biztosítása a Tanács érintett előkészítő szerveinek arra, hogy a nonproliferációval kapcsolatos kérdésekről konzultálhassanak a hálózattal, és annak lehetővé tétele, hogy a tagállamok képviselői részt vegyenek a hálózat ülésein, amelyeken az Unió külügyi és biztonságpolitikai főképviselőjének (főképviselő) megbízottja elnököl;

               c)

               hasznos kiindulópont képzése az Unió és a nemzetközi közösség nonproliferációs fellépéséhez, különösen a főképviselő megbízottjának benyújtott jelentés és/vagy ajánlások révén;

               d)

               hozzájárulás ahhoz, hogy a harmadik országok körében jobban tudatosítsa a proliferációs kihívásokat, valamint az Unióval és a multilaterális fórumok és különösen az Egyesült Nemzetek Szervezete keretében folytatott együttműködés szükségességét, világszerte az aggodalomra okot adó proliferációs programok megelőzése, az azoktól való elrettentés, azok leállítása és lehetőség szerinti megszüntetése érdekében.

         (2)   Az EU SALW stratégia fényében a nonproliferációval foglalkozó független szellemi műhelyek javasolt európai hálózatának tevékenységi köre nem korlátozódik a tömegpusztító fegyverek elterjedése jelentette fenyegetésekkel kapcsolatos kérdésekre, hanem a hagyományos fegyverekkel, többek között a kézi- és könnyűfegyverekkel kapcsolatos kérdésekre is kiterjed. A hagyományos fegyverekkel kapcsolatos kérdéseknek a hálózat tevékenységi körébe való felvétele kiváló eszköz az EU SALW stratégia és a hagyományos fegyverekkel kapcsolatos uniós politika végrehajtása keretében az e területen tett uniós fellépésről folytatott párbeszédhez és az azokkal kapcsolatos ajánlásokhoz.
   (3)   Ezzel összefüggésben az Unió által támogatandó projektek a következő konkrét tevékenységekre terjednek ki:

               a)

               programindító megbeszélés és éves konferencia megrendezésének lehetővé tétele a főképviselő megbízottjának benyújtandó jelentés és/vagy ajánlás elkészítése céljából;

               b)

               pénzügyi és technikai eszközök biztosítása a tömegpusztító fegyverekkel és a hagyományos fegyverekkel, többek között a kézi- és könnyűfegyverekkel kapcsolatos kérdéseket elemző szellemi műhelyek hálózatában való kapcsolattartás megkönnyítésére és az ott folytatott kutatói párbeszéd előmozdítására szolgáló internetes platform kialakításához.

         A projektek részletes leírását a melléklet tartalmazza.
   2. cikk
   (1)   E határozat végrehajtásáért a főképviselő felel.
   (2)   Az 1. cikk (3) bekezdésében említett projektek technikai végrehajtását az EU Nonproliferációs Konzorciuma végzi, amelyhez a Stratégiai Kutatási Alapítvány (FRS), a Frankfurti Békekutató Intézet (HSFK/PRIF), a Stratégiai Tanulmányok Nemzetközi Intézete (IISS) és a Stockholmi Nemzetközi Békekutató Intézet (SIPRI) tartozik. Az EU Nonproliferációs Konzorciuma ezt a feladatot a főképviselő ellenőrzése mellett végzi; ebből a célból a szükséges megállapodásokat a konzorciummal a főképviselő köti meg.
   3. cikk
   (1)   Az 1. cikk (3) bekezdésében említett projektek végrehajtását szolgáló pénzügyi referenciaösszeg 2 182 000 EUR.
   (2)   Az (1) bekezdésben meghatározott összegből finanszírozott kiadásokat az Unió általános költségvetésére alkalmazandó eljárások és szabályok szerint kell kezelni.
   (3)   A Bizottság felügyeli a (1) bekezdésben említett kiadások megfelelő kezelését. E célból finanszírozási megállapodást köt az EU Nonproliferációs Konzorciumával. A megállapodásban rendelkezni kell arról, hogy a konzorciumnak – a hozzájárulás nagyságának megfelelően – biztosítania kell az uniós hozzájárulás átláthatóságát.
   (4)   A Bizottság törekszik a (3) bekezdésben említett finanszírozási megállapodásnak lehető leghamarabbi megkötésére e határozat hatálybalépését követően. A Bizottság tájékoztatja a Tanácsot az ezen eljárás során felmerülő nehézségekről és a megállapodás megkötésének időpontjáról.
   4. cikk
   (1)   A főképviselő az EU Nonproliferációs Konzorciuma által készített rendszeres jelentések alapján jelentést tesz a Tanácsnak e határozat végrehajtásáról. Az említett jelentések képezik a Tanács által végzett értékelés alapját.
   (2)   A Bizottság jelentést tesz az 1. cikk (3) bekezdésében említett projektek pénzügyi vonatkozásairól.
   5. cikk
   (1)   Ez a határozat az elfogadása napján lép hatályba.
   (2)   Ez a határozat a 3. cikk (3) bekezdésben említett finanszírozási megállapodás megkötésének időpontját követően 36 hónappal hatályát veszti.
   Ez a határozat ugyanakkor a hatálybalépését követően hat hónappal hatályát veszti, ha ezen időpontig nem kerül sor az említett finanszírozási megállapodás megkötésére.

      Kelt Brüsszelben, 2010. július 26-án.

            a Tanács részéről

            az elnök

         S. VANACKERE

      MELLÉKLET

         A NONPROLIFERÁCIÓVAL FOGLALKOZÓ FÜGGETLEN SZELLEMI MŰHELYEK EURÓPAI HÁLÓZATA A TÖMEGPUSZTÍTÓ FEGYVEREK ELTERJEDÉSE ELLENI EU-STRATÉGIA (EU WMD STRATÉGIA) VÉGREHAJTÁSÁNAK TÁMOGATÁSÁRA

      1.   Célkitűzések

      E határozat célja végrehajtani a Tanács által 2008. december 8-án„A tömegpusztító fegyverek és hordozóeszközeik elterjedése elleni küzdelemre irányuló európai uniós fellépés új irányai” című dokumentumban megállapított szakpolitikai ajánlásokat. E dokumentum szerint a proliferáció elleni uniós fellépés számára előnyös lehet, ha azt egy olyan nem kormányzati nonproliferációs hálózat támogatja, amely összekapcsolja az Unió stratégiai területeire szakosodott külpolitikai intézményeket és kutatóközpontokat, miközben épít a már létező hasznos hálózatokra. Ez a hálózat kiterjeszthető lenne olyan harmadik országbeli szervezetekre, amelyekkel az Unió konkrét nonproliferációs párbeszédet folytat.
      A nonproliferációval foglalkozó független szellemi műhelyek hálózatának célja az lenne, hogy ösztönözze a politikai és a biztonsági vonatkozású párbeszédet, valamint a tömegpusztító fegyverek és hordozóeszközeik elterjedése elleni küzdelemre irányuló intézkedéseknek a civil társadalom és különösen a szakértők, a kutatók és a tudományos körök általi hosszú távú megvitatását. A hálózat hasznos kiindulópontot fog képezni az Unió és a nemzetközi közösség nonproliferációs fellépéséhez.
      E hálózat munkáját a hagyományos fegyverekkel, többek között a kézi- és könnyűfegyverekkel kapcsolatos kérdésekre is ki kell terjeszteni, ideértve a kézi- és könnyűfegyverek, valamint az azokhoz szükséges lőszerek tiltott felhalmozása és kereskedelme elleni küzdelmet célzó uniós stratégia (EU SALW stratégia) folyamatos végrehajtásának biztosítását célzó intézkedéseket is. A hálózat segíteni fogja az uniós fellépés új arculatai kialakítását annak érdekében, hogy az kiterjedjen a hagyományos fegyverekkel, köztük a kézi- és könnyűfegyverek, valamint az azokhoz szükséges lőszerek tiltott kereskedelmével és túlzott felhalmozásával kapcsolatos biztonsági kérdéseknek mind a megelőzési, mind a reagálási dimenziójára, összhangban az EU SALW stratégiában foglaltakkal. A hagyományos fegyverek, köztük a kézi- és könnyűfegyverek illegális és szabályozatlan kereskedelmének megelőzése a fegyverkereskedelmi szerződéssel kapcsolatos folyamat keretében is elismerten uniós prioritásnak tekintendő.
      A hálózat hozzájárulhatna ahhoz, hogy harmadik országok körében jobban tudatosítsa a tömegpusztító fegyverek és a hagyományos fegyverek elterjedésével, köztük a kézi- és könnyűfegyverek, valamint az azokhoz szükséges lőszerek tiltott kereskedelmével és túlzott felhalmozásával kapcsolatos kihívásokat, valamint az Unióval és a multilaterális fórumok és különösen az Egyesült Nemzetek Szervezete keretében folytatott együttműködés szükségességét, a világszerte aggodalomra okot adó proliferációs programok és a kézi- és könnyűfegyverek, valamint az azokhoz szükséges lőszerek tiltott kereskedelmének és túlzott felhalmozásának megelőzése, az azoktól való elrettentés, azok leállítása és lehetőség szerinti megszüntetése érdekében.
      Az Unió a következőképpen kívánja támogatni e hálózatot:

                  —

                  programindító megbeszélés és éves konferencia megrendezése révén az Unió külügyi és biztonságpolitikai főképviselője (főképviselő) megbízottjának benyújtandó jelentés és/vagy ajánlás elkészítése céljából,

                  —

                  a nonproliferációval foglalkozó szellemi műhelyek hálózatában való kapcsolattartás megkönnyítésére és az ott folytatott kutatói párbeszéd előmozdítására szolgáló internetes platform kialakítása révén.

            2.   A hálózat szervezeti felépítése

      A hálózat valamennyi érintett unióbeli kutatóintézet és szellemi műhely számára nyitva áll, és teljes körűen tiszteletben tartja az Unión belüli véleménykülönbségeket.
      A hálózatnak elősegíti a nem kormányzati szakértők, a tagállamok képviselői és az Unió intézményei közötti kapcsolattartást. A hálózat készen áll arra, hogy a többoldalúság és a nemzetközi együttműködés elvén alapuló EU WMD és SALW stratégiával összhangban együttműködjön a harmadik országok nem kormányzati szereplőivel. A hálózat megbízatása a tömegpusztító fegyverek és hordozóeszközeik elterjedése elleni küzdelemmel, valamint a hagyományos fegyverekkel, köztük a kézi- és könnyűfegyverekkel kapcsolatos kérdésekre terjed ki.
      A hálózat elnöki tisztét a főképviselő megbízottja látja el a tömegpusztító fegyverek elterjedésének megakadályozásával foglalkozó megfigyelőközpont keretében a nonproliferációs intézkedésekkel kapcsolatban meghatározott iránymutatásokkal összhangban. A Tanács érintett előkészítő szerveinek résztvevői (CODUN/CONOP/COARM stb.) a nonproliferációval és a hagyományos fegyverekkel, köztük a kézi- és könnyűfegyverekkel kapcsolatos kérdésekről konzultálhatnak a hálózattal, és képviselőik részt vehetnek a hálózat ülésein. A hálózat ülései a munkacsoporti ülésekkel párhuzamosan is megszervezhetők, amennyiben ez kivitelezhető.
      A projektek végrehajtására az EU Nonproliferációs Konzorciuma kap megbízást, amelyhez az FRS, a HSFK/PRIF, az IISS és a SIPRI tartozik, és amely a főképviselő megbízottjával szorosan együttműködve végzi e feladatát.
      A főképviselő megbízottjával és a tagállamokkal folytatott konzultáció alapján az EU Nonproliferációs Konzorciuma a nonproliferációs kérdések és a hagyományos fegyverekkel kapcsolatos kérdések szakértőit meghívja, programindító megbeszélésen és éves konferencián vegyenek részt. A résztvevőknek a szakértelmüket a tömegpusztító fegyverek és hagyományos fegyverek elterjedése elleni küzdelem területével kapcsolatos publikációkkal vagy egyéb kutatási tevékenységgel kell igazolniuk.
      3.   A projektek leírása

      3.1.   1. projekt: Programindító megbeszélés és éves konferencia megrendezése jelentés és/vagy ajánlások elkészítésével

      3.1.1.   A projekt célja

      A programindító megbeszélés célja létrehozni az Unión belüli, nonproliferációval foglalkozó független szellemi műhelyek európai hálózatát. A főképviselő megbízottjának elnökletével megrendezett programindító megbeszélés során megszervezésre kerülnek a hálózat tevékenységei és előkészítésre kerül az éves konferencia a főképviselő megbízottjának benyújtandó jelentés és/vagy ajánlások elkészítése céljából.
      Az Unióból és harmadik országokból érkező kormányzati szakértők és független szellemi műhelyek részvételével megrendezett, Carnagie-típusú, éves nonproliferációs konferencia alkalmával a tömegpusztító fegyverek és hordozóeszközeik elterjedése elleni küzdelmet, valamint a hagyományos fegyverekkel, köztük a kézi- és könnyűfegyverek, valamint az azokhoz szükséges lőszerek tiltott kereskedelmével és túlzott felhalmozásával kapcsolatos kihívások kezelését célzó további intézkedések megvitatására és megállapítására kerülne sor. Az éves konferencia tematikus részekből és egy, a főképviselő megbízottjának elnökletével lefolytatott, összegző plenáris ülésből állna.
      Az éves konferencia nyomán a főképviselő megbízottjának szóló, intézkedésorientált ajánlásokkal kísért szakpolitikai jelentés készül. A jelentést az Unió megfelelő intézményeinek és a tagállamoknak is megküldenék, valamint online hozzáférhetővé tennék.
      3.1.2.   A projekt eredményei

                  —

                  megállapítja a nonproliferációval foglalkozó független szellemi műhelyek európai hálózatának működési módját,

                  —

                  egy olyan nagyszabású európai nonproliferációs konferenciát hív életre, amely a tömegpusztító fegyverek és hordozóeszközeik elterjedése elleni küzdelmet, valamint a hagyományos fegyverekkel, köztük a kézi- és könnyűfegyverek, valamint az azokhoz szükséges lőszerek tiltott kereskedelmével és túlzott felhalmozásával kapcsolatos kihívások kezelését célzó intézkedések stratégiai megbeszélésének előmozdítására szolgáló kulcsfontosságú fórummá válna,

                  —

                  benyújtja az EU WMD és SALW stratégia végrehajtását előmozdító szakpolitikai jelentést és/vagy intézkedésorientált ajánlásokat, valamint hasznos kiindulópontot képez az Unió és a nemzetközi közösség nonproliferációs és hagyományos fegyverekkel kapcsolatos fellépéséhez,

                  —

                  az Unió intézményei, a tagállamok, a civil társadalom és a harmadik országok körében jobban tudatosítja és ismerteti a tömegpusztító fegyverekkel és azok hordozóeszközeivel kapcsolatos fenyegetéseket, lehetővé téve ezáltal, hogy hatékonyabban nézzenek szembe ezekkel a kihívásokkal.

            3.1.3.   A projekt leírása

      A projekt két programindító megbeszélés, két éves ülés és két jelentés és/vagy ajánlást elkészítését írja elő:

                  —

                  legfeljebb 50, Unión belüli, a nonproliferációs kérdésekre és a hagyományos fegyverekkel, köztük a kézi- és könnyűfegyverekkel kapcsolatos kérdésekre szakosodott független szellemi műhely részvételével megrendezett programindító megbeszélés,

                  —

                  az Unióból és harmadik országokból érkező, a nonproliferációs kérdésekkel és a hagyományos fegyverekkel, köztük a kézi- és könnyűfegyverekkel kapcsolatos kérdésekre szakosodott kormányzati szakértők és legfeljebb 200, az említett kérdésekre szakosodott független szellemi műhely részvételével megrendezett éves konferencia,

                  —

                  az EU WMD és SALW-stratégia végrehajtását előmozdító szakpolitikai jelentés és/vagy intézkedésorientált ajánlások.

            3.2.   2. projekt: Internetes platform kialakítása

      3.2.1.   A projekt célja

      Az internetes platform kialakítása megkönnyíti majd a nonproliferációs szellemi műhelyek hálózatában az ülésszakok közötti kapcsolattartást, és előmozdítja az ott folytatott kutatói párbeszédet. Az Unió intézményei és a tagállamok számára előnyös lehet egy olyan, e célra létrehozott weboldal létrehozása, amelyen a hálózat tagjai szabadon információt cserélhetnek, megoszthatják elképzeléseiket, és közzétehetik a tömegpusztító fegyverek és hordozóeszközeik elterjedése elleni küzdelemmel, valamint a hagyományos fegyverekkel, köztük a kézi- és könnyűfegyverekkel kapcsolatosan készített tanulmányaikat. A weboldalt internetes hírlevéllel lehetne kiegészíteni.
      A projekt biztosítja az események online nyomon követését és az európai kutatásra való rálátást. A projekt hozzájárul a kutatási eredményeknek a szellemi műhelyek közösségén belül és a kormányzati körökben történő hatékony terjesztéséhez. Ez a tömegpusztító fegyverek és hordozóeszközeik elterjedésével, valamint a hagyományos fegyverekkel, köztük a kézi- és könnyűfegyverek, valamint az azokhoz szükséges lőszerek tiltott kereskedelmével és túlzott felhalmozásával kapcsolatos fenyegetések jobb előrejelzéséhez és ismeretéhez vezet.
      3.2.2.   A projekt eredményei

                  —

                  létrehozza azt a platformot, ahol a nonproliferációs szellemi műhelyek megoszthatják a tömegpusztító fegyverek elterjedésével, valamint a hagyományos fegyverekkel, köztük a kézi- és könnyűfegyverekkel kapcsolatos kérdésekre vonatkozó független nézeteiket és elemzéseiket,

                  —

                  a civil társadalom körében előmozdítja az EU WMD és SALW stratégia jobb megértését, valamint az Unió és a szellemi műhelyek hálózata közötti találkozási pontként szolgál,

                  —

                  lehetővé teszi a hálózati ülésekről és azon független szellemi műhelyektől származó dokumentumok ingyenes letöltését, amelyek esetleg pénzügyi ellentételezés nélkül is megosztanák a kutatási eredményeiket,

                  —

                  az Unió intézményei, a tagállamok, a civil társadalom és a harmadik országok körében jobban tudatosítja és ismerteti a hagyományos fegyverekkel, a tömegpusztító fegyverekkel és azok hordozóeszközeivel kapcsolatos fenyegetéseket, lehetővé téve ezáltal, hogy hatékonyabban nézzenek szembe ezekkel a kihívásokkal.

            3.2.3.   A projekt leírása

      Amennyiben az megvalósítható és megfelelő, fel lehetne térképezni egy közösségi portál (social network service) típusú technológia alkalmazását, a költségek megtakarítása, valamint a hálózat tagjai közötti aktív online kommunikáció és ismerős környezetben történő információcsere lehetővé tétele céljából. Az EU-nak a projekttel megbízott Nonproliferációs Konzorciuma felelne a tárhelybiztosításért, a weboldal kialakításáért és technikai karbantartásáért. A konzorcium a weboldallal kapcsolatosan alapképzést nyújthat a főképviselő megbízottja és az érintett tanácsi munkacsoportok számára.
      4.   Időtartam

      A projektek végrehajtásának teljes becsült időtartama 36 hónap.
      5.   Kedvezményezettek

      5.1.   Közvetlen kedvezményezettek

      Az európai biztonsági stratégia és az EU WMD stratégia a tömegpusztító fegyvereknek mind az államok, mind a terroristák általi terjesztését az Unió biztonságára valószínűleg a legnagyobb fenyegetést jelentő veszélyként határozta meg. Hasonlóképpen, az EU SALW stratégia elismerte, hogy a kézi- és könnyűfegyverek, valamint az azokhoz szükséges lőszerek tiltott kereskedelme és túlzott felhalmozása a békét és a nemzetközi biztonságot fenyegető komoly veszélyt jelent. A javasolt projektek a közös kül- és biztonságpolitika céljait szolgálják, és hozzájárulnak az európai biztonsági stratégiában meghatározott stratégiai célkitűzések eléréséhez.
      5.2.   Közvetett kedvezményezettek

      A projekt közvetett kedvezményezettjei a következők:

                  a)

                  az Unióban és harmadik országokban működő, a nonproliferációs kérdésekre és a hagyományos fegyverekkel, köztük a kézi- és könnyűfegyverekkel kapcsolatos kérdésekre szakosodott független szellemi műhelyek;

                  b)

                  az Unió intézményei;

                  c)

                  tagállamok;

                  d)

                  harmadik országok.

            6.   Részt vevő harmadik felek

      A projekteket teljes egészében ez a határozat finanszírozza. A hálózat tagjaként működő szakértők részt vevő harmadik feleknek tekinthetők. E szakértők munkájukat az általános működési szabályoknak megfelelően végzik.
      7.   Eljárási szempontok, koordináció és irányítóbizottság

      Az irányítóbizottságot a főképviselő megbízottja és a 8. pont szerinti végrehajtó szerv alkotja. Az irányítóbizottság rendszeresen – legalább hathavonta – áttekinti a tanácsi határozat végrehajtását, többek között az elektronikus kommunikációs eszközök használata révén.
      8.   Végrehajtó szerv

      E tanácsi határozat technikai végrehajtására az EU Nonproliferációs Konzorciuma kap megbízást, amely ezt a feladatot a főképviselő ellenőrzése mellett végzi. A konzorcium tevékenységének végzése során szükség szerint együttműködik a főképviselővel, a tagállamokkal és más részes államokkal, valamint nemzetközi szervezetekkel.


title: 2013/617/EU: Az Európai Parlament határozata ( 2013. április 17. ) a Tiszta Égbolt közös vállalkozás 2011-es pénzügyi évre vonatkozó elszámolásának lezárásáról

text:
               16.11.2013

               HU

               Az Európai Unió Hivatalos Lapja

               L 308/344

         AZ EURÓPAI PARLAMENT HATÁROZATA
   (2013. április 17.)
   a Tiszta Égbolt közös vállalkozás 2011-es pénzügyi évre vonatkozó elszámolásának lezárásáról
   (2013/617/EU)
   AZ EURÓPAI PARLAMENT,

               —

               tekintettel a Tiszta Égbolt közös vállalkozás 2011-es pénzügyi évre vonatkozó végleges éves beszámolójára,

               —

               tekintettel a Számvevőszéknek a Tiszta Égbolt közös vállalkozás 2011-es pénzügyi évre vonatkozó végleges éves beszámolójáról szóló jelentésére, a közös vállalkozás válaszaival együtt (1),

               —

               tekintettel a Tanács 2013. február 12-i ajánlásra (05755/2013 – C7-0040/2013),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel a Tiszta Égbolt közös vállalkozás létrehozásáról szóló, 2007. december 20-i 71/2008/EK tanácsi rendeletre (4), és különösen annak 11. cikke (4) bekezdésére,

               —

               tekintettel a Tiszta Égbolt közös vállalkozás pénzügyi szabályzatára, melyet igazgatótanácsa 2008. november 7-i határozatával fogadott el,

               —

               tekintettel a Tiszta Égbolt közös vállalkozás pénzügyi szabályzatáról szóló 2/2011. számú, 2011. február 8-án kiadott számvevőszéki véleményre,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére (A7-0086/2013),

               1.

               jóváhagyja a Tiszta Égbolt közös vállalkozás 2011-es pénzügyi évre vonatkozó elszámolásának lezárását;

               2.

               utasítja elnökét, hogy továbbítsa ezt a határozatot a Tiszta Égbolt közös vállalkozás ügyvezető igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Martin SCHULZ

            a főtitkár

         Klaus WELLE

      (1)  HL C 6., 2013.1.10., 9. o.

      (2)  HL L 248., 2002.9.16., 1. o.

      (3)  HL L 298., 2012.10.26., 1. o.

      (4)  HL L 30., 2008.2.4., 1. o.

      (5)  HL L 357., 2002.12.31., 72. o.


title: 2014/602/EU: Az Európai Parlament határozata ( 2014. április 3. ) az Európai Értékpapír-piaci Hatóság 2012-es pénzügyi évre vonatkozó elszámolása lezárásáról

text:
               5.9.2014

               HU

               Az Európai Unió Hivatalos Lapja

               L 266/266

         AZ EURÓPAI PARLAMENT HATÁROZATA
   (2014. április 3.)
   az Európai Értékpapír-piaci Hatóság 2012-es pénzügyi évre vonatkozó elszámolása lezárásáról
   (2014/602/EU)
   AZ EURÓPAI PARLAMENT,

               —

               tekintettel az Európai Értékpapír-piaci Hatóság 2012-es pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai Értékpapír-piaci Hatóság 2012-es pénzügyi évre vonatkozó éves beszámolójáról szóló jelentésére (1), a hatóság válaszaival együtt,

               —

               tekintettel a Tanács 2014. február 18-i ajánlására (05849/2014 – C7-0054/2014),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel az Európai Felügyeleti Hatóság (Európai Értékpapír-piaci Hatóság) létrehozásáról szóló, 2010. november 24-i 1095/2010/EU európai parlamenti és tanácsi rendeletre (4) és különösen annak 64. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5),

               —

               tekintettel a 966/2012/EU, Euratom európai parlamenti és tanácsi rendelet 208. cikkében említett szervekre vonatkozó pénzügyi keretszabályzatról szóló 2013. szeptember 30-i 1271/2013/EU felhatalmazáson alapuló bizottsági rendeletre (6) és különösen annak 108. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére, valamint a Gazdasági és Monetáris Bizottság véleményére (A7-0231/2014),

               1.

               jóváhagyja az Európai Értékpapír-piaci Hatóság 2012-es pénzügyi évre vonatkozó elszámolásának lezárását;

               2.

               utasítja elnökét, hogy továbbítsa ezt a határozatot az Európai Értékpapír-piaci Hatóság ügyvezető igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Martin SCHULZ

            a főtitkár

         Klaus WELLE

      (1)  HL C 365., 2013.12.13., 197. o.

      (2)  HL L 248., 2002.9.16., 1. o.

      (3)  HL L 298., 2012.10.26., 1. o.

      (4)  HL L 331., 2010.12.15., 84. o.

      (5)  HL L 357., 2002.12.31., 72. o.

      (6)  HL L 328., 2013.12.7., 42. o.


title: A Tanács határozata (1997. június 26.) a menekültügy területén elfogadott jogszabályok végrehajtásának figyelemmel kíséréséről

text:
Fontos jogi nyilatkozat

|

31997D0420

Hivatalos Lap L 178 , 07/07/1997 o. 0006 - 0007

		A Tanács határozata(1997. június 26.)a menekültügy területén elfogadott jogszabályok végrehajtásának figyelemmel kíséréséről(97/420/IB)AZ EURÓPAI UNIÓ TANÁCSA,tekintettel az Európai Unióról szóló szerződésre és különösen annak K.3 cikke (2) bekezdésének a) pontjára,tekintettel a Tanács által 1993. november 30-án elfogadott elsődleges munkaprogramra, mely különösen a bel- és igazságügy területén elért eredményekre vonatkozó éves jelentés elkészítéséről rendelkezik, valamint a bel- és igazságügy területén az 1996. július 1-től 1998. június 30-ig terjedő időszakra vonatkozóan az együttműködés fő irányainak megállapításáról szóló, 1996. október 14-i tanácsi állásfoglalásra [1],tekintettel az Európai Parlament által a menedékügy területén elfogadott állásfoglalásokra,mivel a Szerződés K.1. cikkének (1) bekezdése kimondja, hogy a tagállamok a menekültpolitikát közös érdekű kérdésnek tekintik,mivel az e területen elfogadott szabályok tagállamok általi végrehajtásának ellenőrzése rámutat e kérdésben a Tanács munkájának gyakorlati hatására és hasznos tanulságokat eredményez a jövőbeli munkájához,A KÖVETKEZŐKÉPPEN HATÁROZOTT:1. cikkAz elnökség minden évben egy kérdőívet juttat el a tagállamoknak, amely azt a célt szolgálja, hogy kimutassa, hogyan alkalmazták a Tanács és a migrációs ügyekért felelős miniszterek által a menekültügy területén elfogadott jogszabályokat.A kérdőív a következő kérdésekre terjed ki:- a tagállamok által az előző évben az (1) bekezdésben említett jogszabályok által érintett területeken elfogadott rendelkezések, stratégiák és gyakorlati intézkedések,- e rendelkezések, stratégiák és gyakorlati intézkedések elfogadása során felmerült nehézségek,- az első francia bekezdésben említett rendelkezések, stratégiák és gyakorlati intézkedések közeljövőben történő elfogadásának valószínűsége,- a fent említett rendelkezések, politikák és gyakorlati intézkedések gyakorlati alkalmazása és az annak során felmerült nehézségek.2. cikkAz első cikkben említett kérdőív alapján a tagállamok egy tájékoztatót készítenek, melyben idézhetik a Menekültügyi Információ-, Vélemény- és Adatcsere- Központ (CIREA) számára eljuttatott rendszeres beadványaik megfelelő részeit, ill. hivatkozhatnak rájuk.3. cikkA Tanács Főtitkársága a 2. cikkben említett tájékoztatót lefordítja, és azt valamennyi tagállam és a Bizottság számára hozzáférhetővé teszi. A tájékoztatók alapján egy összefoglaló jelentést készít.4. cikkAz összefoglaló jelentés, továbbá bármely – az ENSZ Menekültügyi Főbiztosától, vagy ha célszerű, a nem kormányzati szervezetektől beszerzett – idevonatkozó információs anyag alapján az elnökség, a Bizottsággal együtt, az ENSZ Menekültügyi Főbiztosával történő konzultációt követően jelentést készít. A jelentés többek között elemzi, hogy vannak-e olyan ügyek, amelyek az álláspontok tagállamok közötti további egyeztetését teszik szükségessé, továbbá hogy van-e szükség további intézkedésekre.E jelentést a Tanács munkájának keretében arra tekintettel kell tanulmányozni, hogy azt mérlegelés céljából a Tanácsnak később benyújtják.Az elnökség kikéri az ENSZ Menekültügyi Főbiztosának véleményét a jelentésről és biztosítja, hogy minden észrevételt közölnek a tagállamokkal.5. cikkA kérdőívet a tagállamok részére minden év július 1-je előtt kell megküldeni, a tagállamok ezt követően október 1-je előtt nyújtják be a tájékoztatót.Az első kérdőív a jogszabályok végrehajtásának 1997. július 1-jéig tartó időszakára vonatkozik.Kelt Brüsszelben, 1997. június 26-án.a Tanács részérőlaz elnökH. Van Mierlo[1] HL C 319., 1996.10.26., 1. o.--------------------------------------------------


title: A Bizottság határozata (1995. december 20.) az egyrészről az Európai Közösségek, az Európai Szén- és Acélközösség és az Európai Atomenergia-közösség, másrészről Ukrajna között a kereskedelemről és a kereskedelemmel kapcsolatos ügyekről szóló ideiglenes megállapodásnak az Európai Szén- és Acélközösség és az Európai Atomenergia-közösség nevében történő megkötéséről

text:
Fontos jogi nyilatkozat

|

31995D0542

Hivatalos Lap L 311 , 23/12/1995 o. 0021 - 0021

		A Bizottság határozata(1995. december 20.)az egyrészről az Európai Közösségek, az Európai Szén- és Acélközösség és az Európai Atomenergia-közösség, másrészről Ukrajna között a kereskedelemről és a kereskedelemmel kapcsolatos ügyekről szóló ideiglenes megállapodásnak az Európai Szén- és Acélközösség és az Európai Atomenergia-közösség nevében történő megkötéséről(95/542/Euratom, ESZAK)AZ EURÓPAI KÖZÖSSÉGEK BIZOTTSÁGA,tekintettel az Európai Szén- és Acélközösséget létrehozó szerződésre, és különösen annak 95. cikke első albekezdésére,tekintettel az Európai Atomenergia-közösséget létrehozó szerződésre, és különösen annak 101. cikkének második albekezdésére,mivel az 1994. június 14-én Luxembourgban aláírt partnerségi és együttműködési szerződés hatálybalépéséig célszerű jóváhagyni az egyrészről az Európai Közösség, az Európai Szén- és Acélközösség és az Európai Atomenergia-közösség, másrészről Ukrajna között a kereskedelemről és a kereskedelemmel kapcsolatos ügyekről szóló, 1995. június 1-jén Brüsszelben aláírt ideiglenes megállapodást;mivel az ideiglenes megállapodás megkötése szükséges a Közösségnek az Európai Szén- és Acélközösséget létrehozó szerződés 2. és 3. cikkében meghatározott céljai eléréséhez;és mivel a szerződés nem tartalmaz előírást minden, e határozat körébe tartozó esetre;a tanácsadó bizottsággal folytatott konzultációt követően, és a Tanács 1995. december 4-én megadott hozzájárulásával,A KÖVETKEZŐKÉPPEN HATÁROZOTT:1. cikkAz egyrészről az Európai Közösségek, az Európai Szén- és Acélközösség és az Európai Atomenergia-közösség, másrészről Ukrajna között a kereskedelemről és a kereskedelemmel kapcsolatos ügyekről szóló ideiglenes megállapodást, valamint a jegyzőkönyvet és a nyilatkozatokat az Európai Szén- és Acélközösség és az Európai Atomenergia-közösség nevében jóváhagyják.2. cikkAz ideiglenes megállapodás 36. cikkében előírt értesítést az Európai Szén- és Acélközösség és az Európai Atomenergia-közösség nevében a Bizottság elnöke küldi meg.Kelt Brüsszelben, 1995. december 20-án.a Bizottság részérőlaz elnökJacques Santer--------------------------------------------------


title: 2013/120/EU: A tagállamok kormányai képviselőinek határozata ( 2013. március 6. ) a Törvényszék egy bírájának kinevezéséről

text:
               8.3.2013

               HU

               Az Európai Unió Hivatalos Lapja

               L 65/22

         A TAGÁLLAMOK KORMÁNYAI KÉPVISELŐINEK HATÁROZATA
   (2013. március 6.)
   a Törvényszék egy bírájának kinevezéséről
   (2013/120/EU)
   AZ EURÓPAI UNIÓ TAGÁLLAMAI KORMÁNYAINAK KÉPVISELŐI,
   tekintettel az Európai Unióról szóló szerződésre és különösen annak 19. cikkére,
   tekintettel az Európai Unió működéséről szóló szerződésre és különösen annak 254. és 255. cikkére,
   tekintettel az Európai Atomenergia-közösséget létrehozó szerződésre és különösen 106a. cikke (1) bekezdésére,
   mivel:

               (1)

               Az Európai Unió Bíróságának alapokmányáról szóló jegyzőkönyv 5. és 7. cikke alapján, és Nils WAHL lemondását követően Nils WAHL hivatali idejének fennmaradó részére, azaz 2013. augusztus 31-ig a Törvényszékhez egy bírát kell kinevezni.

               (2)

               A megüresedett hely betöltésére javasolt személy Carl WETTER.

               (3)

               Az Európai Unió működéséről szóló szerződés 255. cikke által létrehozott bizottság véleményt nyilvánított Carl WETTER-nek a törvényszéki bírói feladatok ellátására való alkalmasságáról,

         ELFOGADTÁK EZT A HATÁROZATOT:
   1. cikk
   Carl WETTER-t a Törvényszék bírájának nevezik ki az ezen határozat hatálybalépésétől a 2013. augusztus 31-ig tartó időszakra.
   2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Brüsszelben, 2013. március 6-án.

            az elnök

         R. MONTGOMERY


title: 2008/538/EK: Az Európai Parlament határozata ( 2007. április 24. ) az Európai Újjáépítési Ügynökség 2005-ös pénzügyi évre vonatkozó beszámolójának elfogadásáról

text:
               15.7.2008

               HU

               Az Európai Unió Hivatalos Lapja

               L 187/187

      AZ EURÓPAI PARLAMENT HATÁROZATA

   (2007. április 24.)
   az Európai Újjáépítési Ügynökség 2005-ös pénzügyi évre vonatkozó beszámolójának elfogadásáról
   (2008/538/EK)
   AZ EURÓPAI PARLAMENT,
   tekintettel az Európai Újjáépítési Ügynökség 2005-ös pénzügyi évre vonatkozó végleges éves beszámolójára (1),
   tekintettel a Számvevőszéknek az Európai Újjáépítési Ügynökség 2005-ös pénzügyi évre vonatkozó végleges éves beszámolójáról szóló jelentésére, az ügynökség válaszaival együtt (2),
   tekintettel a Tanács 2007. február 27-i ajánlására (5711/2007 – C6-0080/2007),
   tekintettel az EK-Szerződésre és különösen annak 276. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3) és különösen annak 185. cikkére,
   tekintettel az Európai Újjáépítési Ügynökség létrehozásáról szóló, 2000. december 5-i 2667/2000/EK tanácsi rendeletre (4) és különösen annak 8. cikkére,
   tekintettel az 1605/2002/EK, Euratom rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,
   tekintettel eljárási szabályzata 71. cikkére, valamint V. mellékletére,
   tekintettel a Költségvetési Ellenőrző Bizottság jelentésére és a Külügyi Bizottság véleményére (A6-0116/2007),

               1.

               megállapítja, hogy az Európai Újjáépítési Ügynökség végleges éves beszámolója a 2004-es és a 2005-ös pénzügyi évre vonatkozóan a következőképpen alakul:
               A bevételek és kiadások elszámolása a 2004. és a 2005. pénzügyi évben

                           (1000 EUR)

                           2005

                           2004

                              Bevételek

                           EK-támogatás

                           261 009

                           231 909

                           Visszanyert kiadások (újrafelhasználás: III. cím)

                           546

                           1 229

                           Adminisztratív tevékenységekből származó bevételek (újrafelhasználás: I. és II. cím)

                           210

                           181

                           Egyéb működési bevétel

                           1 076

                           6 113

                              Összes működési bevétel

                           262 841

                           239 432

                              Kiadások

                           Adminisztratív kiadások

                                       —

                                       Személyzeti kiadások

                           15 727

                           17 575

                                       —

                                       Egyéb adminisztratív kiadások

                           7 212

                           6 290

                           Működési kiadások

                                       —

                                       Központosított közvetlen irányítás

                           243 442

                           268 965

                              Összes adminisztratív és működési kiadás

                           266 381

                           292 830

                              A tevékenységekből eredő többlet/(hiány)

                           -3 540

                           -53 398

                           Rendkívüli nyereségek

                           0

                           738

                           Rendkívüli veszteségek

                           0

                           -1 269

                              Az év gazdasági eredménye

                           -3 540

                           -53 929

                              Forrás: Az ügynökség adatai – A táblázat az ügynökség éves beszámolójában szereplő adatokat foglalja össze.

               2.

               jóváhagyja az Európai Újjáépítési Ügynökség 2005-ös pénzügyi évre vonatkozó beszámolójának elfogadását;

               3.

               utasítja elnökét, hogy továbbítsa ezt a határozatot az Európai Újjáépítési Ügynökség igazgatójának, a Tanácsnak, a Bizottságnak és a Számvevőszéknek, valamint gondoskodjon annak közzétételéről az Európai Unió Hivatalos Lapjában (L sorozat).

            az elnök

         Hans-Gert PÖTTERING

            a főtitkár

         Harald ROMER

      (1)  HL C 266., 2006.10.31., 7. o.

      (2)  HL C 312., 2006.12.19., 18. o.

      (3)  HL L 248., 2002.9.16., 1. o. Az 1995/2006/EK, Euratom rendelettel (HL L 390., 2006.12.30., 1. o.) módosított rendelet.

      (4)  HL L 306., 2000.12.7., 7. o. A legutóbb az 1756/2006/EK rendelettel (HL L 332., 2006.11.30., 18. o.) módosított rendelet.

      (5)  HL L 357., 2002.12.31., 72. o.